|  |
| --- |
| SEKCIA EKONOMIKY  odbor verejného obstarávania |
| Pribinova 2, 812 72 Bratislava |

záujemcom

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Bratislava** |
|  | SE-VO1-2023/004194 | Kubinec | 10.7.2023 |

**Vec**

|  |
| --- |
| **Zabezpečenie leteckej prepravy pre Ministerstvo vnútra Slovenskej republiky a organizácie v jeho zriaďovateľskej a riadiacej pôsobnosti – vysvetlenie informácií potrebných na predloženie ponuky č. 1** |

V súlade § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) Vám poskytujeme vysvetlenie informácii potrebných na vypracovanie ponuky vo verejnej súťaži na predmet zákazky Zabezpečenie leteckej prepravy pre Ministerstvo vnútra Slovenskej republiky a organizácie v jeho zriaďovateľskej a riadiacej pôsobnosti, ktoré verejný obstarávateľ zároveň zverejnil na webovom sídle JOSEPHINE na Karte obstarávania v rámci predmetnej zákazky v časti Dokumenty. Oznámenie o vyhlásení verejného obstarávania bolo uverejnené vo Vestníku verejného obstarávania č. 122/2023 pod číslom 21071 – MSS zo dňa 22.06.2023 (ďalej len „oznámenie o vyhlásení verejného obstarávania“).

**Otázka č. 1**

Chcel by som vás požiadať o vyjasnenie čo sa týka bodu 3.1., viď nižšie.

Rozumiem, že ak bol odberateľ verejný obstarávateľ, požadujete referenciu za rozhodné obdobie 5 rokov od vyhlásenia zákazky. Ak verejný obstarávateľ vydá takúto referenciu musia byť na referencii uvedené položkovite každá jedná objednávka, alebo stačí jedna sumárna suma?

**Odpoveď č. 1**

Verejný obstarávateľ uviedol v bode 3.1 Prílohy č. 4 Podmienky účasti nasledovné:

***Bod 3.1***

***§ 34 ods. 1 písm. a) zákona*** *–* ***verejný obstarávateľ požaduje predložiť zoznam poskytnutých služieb za predchádzajúcich päť rokov (60 mesiacov) od vyhlásenia verejného obstarávania*** *(ďalej len „rozhodné obdobie") s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona. Verejný obstarávateľ pre rozšírenie hospodárskej súťaže predĺžil rozhodné obdobie z 3 na 5 rokov v súlade s § 34 ods. 2 zákona. Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku Európskej únie.*

*Splnenie vyššie uvedeného uchádzač preukáže predložením zoznamu poskytnutých služieb za predchádzajúcich 5 rokov od vyhlásenia verejného obstarávania, potvrdzujúce poskytnutie služby rovnakého alebo obdobného charakteru ako je predmet zákazky, v celkovej hodnote minimálne 200 000,- EUR bez DPH*

***Zoznam poskytnutých služieb musí obsahovať minimálne:***

1. *názov a sídlo odberateľa,*
2. *kontaktné údaje odberateľa, kde je možné uvedené informácie overiť (meno a priezvisko, tel. č., e-mail),*
3. *predmet poskytnutej služby/zmluvy*
4. *skutočná lehota dodania/poskytnutia,*
5. ***cena poskytnutej služby v EUR bez DPH celkom za požadované rozhodné obdobie,***
6. *odkaz na referenciu uvedenú v evidencii referencií podľa § 12 zákona (ak je to aplikovateľné).*

Z uvedeného vyplýva, že v zmysle písm. e) zoznam poskytnutých služieb musí obsahovať cenu poskytnutej služby v EUR bez DPH celkom za požadované rozhodné obdobie.

**Otázka č. 2**   
Budú sa brať do úvahy aj referencie od súkromných spoločností, ktorý nie sú verejní obstarávatelia? Ak áno, bude vám stačiť znova referencia s jednou sumárnou sumou?

**Odpoveď č. 2**

V zmysle § 34 ods. 1 písm. a) ZVO ak bola odberateľom iná osoba ako verejný obstarávateľ alebo obstarávateľ, tak sa nevyžaduje aby dokladom bola referencia v zmysle § 12 zákona. V takom prípade je dokladom zoznam poskytnutých služieb, ktorý musí obsahovať minimálne údaje uvedené v bode 3.1 Prílohy č. 4 súťažných podkladov.

**Otázka č. 3**

Chcem informovať, že verejný obstarávatelia takmer vôbec nezverejňujú referencie, zrejme to nie je povinné, preto je nemožné vám dávať odkazy na referencie. Viď (odkaz na referenciu)

Toto však je iba zlomok našich dodávok pre verejných obstarávateľov

Zároveň chcem informovať, že pokiaľ budete brať do úvahy aj dodávky pre súkromné spoločnosti a budete požadovať položkovite rozpísať dodané služby, môže to byť v rozpore s platným GDPR nariadenia, kde my nijako nemôžeme zverejniť kto, kam, kedy letel, bez toho, aby nám to daná osoba písomne odsúhlasila.

Prosím aby ste mi oznámili presné a jednoznačné informáciu, aké referencie sa budú akceptovať a za akých podmienok.

**Odpoveď č. 3**

V súvislosti s vašou otázkou uvádzame, že obdobnou otázkou sa zaoberal Úrad pre verejné obstarávanie v metodickom usmernení č. 5420-5000/2022 zo dňa 4.4.2022 viď. <https://www.uvo.gov.sk/metodika-vzdelavanie/metodicke-usmernenia-a-vykladove-stanoviska/metodicke-usmernenia-k-zakonu-c-343-2015-zz/usmernenie-detail/1075741?cHash=9d58763bece37a583b799565d0f1ef38>

V uvedenom metodickom usmernení je uvedené okrem iného.

„Z tohto hľadiska v prípade absencie vydanej referencie je možné, aby informácia o dotknutej dodávke tovaru, či poskytnutí služby verejnému obstarávateľovi bola súčasťou zoznamu (obdobne teda, ako by to bolo pri dodávkach iným subjektom). Za účelom zvýšenia procesnej hospodárnosti ďalšieho postupu je vhodné, aby záujemca, resp. uchádzač k uvedenému pripojil aj náležité vysvetlenie.“

Keďže ako sme uviedli vyššie nepožadujeme rozpísanie podľa jednotlivých objednávok zvyšok otázky je irelevantný.

**Úprava Prílohy č. 4 Podmienky účasti.**

Verejný obstarávateľ v rámci Prílohy č. 4 Podmienky účasti vypúšťa poslednú stranu obsahujúcu „Zoznam osôb určených na planenie zmluvy – kľúčový experti“ keďže uvedené bolo v danom dokumente uvedené administratívnym nedopatrením.

Verejný obstarávateľ poskytuje vysvetlenie a aktualizovanú prílohu č. 4 Podmienky účasti, a to zverejnením na webovom sídle JOSEPHINE na Karte obstarávania v rámci predmetnej zákazky v časti Dokumenty.